Penonton ‘Today’s Webtoon’ Semakin Meningkat, ‘Big Mouth’ Kekal No. 1
Drama MBC Big Mouth terus menunjukkan penguasaannya sebagai drama Jumaat-Sabtu paling ramai penonton pada malam semalam. Menurut Nielsen Korea (via Soompi), drama noir popular lakonan Lee Jong Suk dan YoonA itu menikmati peningkatan jumlah penonton yang ketara apabila episod terbarunya merekodkan rating 11.4 peratus, hanya dibelakang rating tertinggi yang dicatatkannya iaitu 11.5 peratus. Sementara itu, drama SBS Today Webtoon – yang bersaing dengan Big Mouth – turut menunjukkan peningkatan jumlah penonton dengan episod terbaru merekodkan rating 2.3 peratus.  Kedua-dua drama, Big Mouth boleh distrim di Disney+ Hotstar,  manakala Today Webtoon boleh ditonton di perkhidmatan streamin Viu.